Source: http://zahorie.virtualne.sk/spravodajstvo/slovensko.html
Timestamp: 2017-04-24 23:01:13+00:00

Document:
Aktuálne spravodajstvo - Záhorie - Malacky, Stupava, Senica Slovensko
Bratislava, 24.4.2017 ( WBN/PR ) - Rodičia, pozor, dôležité hlásenie! BILLA Slovensko a slávny šéfkuchár Jamie Oliver zvolávajú všetky zvedavé deti bažiace po akčných zážitkoch, aby neváhali a zapojili sa do supertajnej misie, aká ešte na Slovensku nebola.
Zatiaľ čo čítate túto správu, na pulty predajní BILLA práve prichádza album Jamieho záhrada. Otvorte ho a napínavá cesta záhradkou plnou ovocia, zeleniny a ďalších čerstvých potravín sa môže začať!
Tak ako, sú vaši dobrodruhovia pripravení na veľký objaviteľský výlet? Červík prebývajúci v Jamieho záhrade im na 116 stranách ukáže, ako si vypestovať poklady domácej úrody, ako z nich navariť fantastické recepty plné energie aj ako si vyrobiť parádne veci, či už škatuľu na pukance alebo štýlové pozvánky na detskú párty. A je toho oveľa, oveľa viac! Čo stránka, to nové dobrodružstvo, hra, extra tip, návod, zaujímavosť alebo vtipný fakt o jedlách, ktoré máme radi.
Album je ako záhradka, ihrisko aj tvorivá dielnička v jednom kompaktnom balení – zmestí sa do každej školskej tašky, rozvíja tvorivosť a fantáziu, učí nové fakty zábavnou formou a posilňuje v deťoch pozitívny vzťah k zdravej strave aj k vlastnoručnej práci. Jednoduché výzvy zvládne dieťa plniť samo, so zložitejšími mu môžete pomôcť vy a užiť si tak spoločne strávený rodinný čas v znamení zábavného naberania vedomostí aj nových zručností.
V rámci misie môžu malí bádatelia zbierať špeciálne nálepky, ktoré zakúpite v Bille, a lepiť ich do albumu. Niektoré po pošúchaní voňajú, iné svietia v tme, ďalšie sa menia po zahriatí či schladení. Skrášlia Jamieho záhradu, ale napríklad aj obal na zošit či peračník.
S Jamieho záhradou prichádza do vašej kuchyne nová éra – už žiadne ohŕňanie nosom nad porciou brokolice na tanieri. Po prelúskaní stránok albumu vás budú vaši drobci sami prosiť o dupľu zeleniny.
Nezabudnite, už od 19. apríla vo vašej Bille.
Viac informácií, receptov, návodov a hier na stiahnutie nájdete na stránke: www.billa.sk/jamieho_zahrada. Viac k témam: Billa, Jamie Olover, zázračná záhradaZdroj: Webnoviny.sk - BILLA a Jamie Oliver pozývajú deti do zázračnej záhradky! © SITA Všetky práva vyhradené.
Fico: Európska únia akoby zlenivela a myslíme si, že veci pôjdu samé
BRATISLAVA 24. apríla (WebNoviny.sk) - Premiér Robert Fico (Smer-SD) na konferencii predsedov parlamentov Európskej únie v Bratislave, na ktorej sa zúčastňuje takmer 300 delegátov, položil „provokatívne otázky“, keďže sa mu zdá, že občania ešte nedostali uspokojujúce odpovede na otázky o budúcnosti. „Nezlenivela EÚ? Nezamilovala sa do seba?“ spýtal sa v úvode konferencie.
Odporúčame:Fico: Vláda vníma korupciu ako závažný problém
Podľa neho sa z Európy nestal konkurencie najschopnejší región sveta ako EÚ plánovala do roku 2010. „Bezhlavo sme sa pustili do agendy 2020. Neurobíme to isté, čo sme urobili so stratégiou z roku 2010? Akoby sme zleniveli a mysleli si, že veci pôjdu samé. Nestrácame sami autoritu, ak nie sme schopní prijímať názory, nemáme odvahu povedať: toto je náš názor a je odlišný od našich strategických partnerov?“ kládol otázky. Podľa neho by mala mať EÚ odvahu otvorene hovoriť o svojich názoroch a rozhodnutiach.
„Budúcnosť vidím v hlbšom rešpekte európskych štátov. Chýba nám duch európanstva, ktorý bol do 2008. Naše dokumenty sú zbierkou národných záujmov, lebo nám chýba vzájomný rešpekt,“ povedal s tým, že stále bude tvrdiť, že niet lepšieho priestoru na život, ako je EÚ. „Mojou úlohou nikdy nebolo poučovať, vždy som rešpektoval iný názor, inú tradíciu,“ dodal s tým, že do nášho života treba vrátiť európskeho ducha. „Ak sa budeme stavať k veciam autenticky, neobávam sa o budúcnosť EÚ ani európskych štátov,“ dodal.
Prevláda dešpekt k autoritám
Fico verí, že konferencia predsedov parlamentov Európskej únie prinesie výsledky, ktoré budú významným príspevkom, pokiaľ ide o budúcnosť EÚ. Vyzdvihol, že Slovenská republika má svoju bohatú históriu a tradície, ako aj to, že krajine sa v súčasnosti hospodársky aj ekonomicky darí.
Rovnako tak poznamenal, že aj ostatné krajiny EÚ sa môžu pochváliť rovnako bohatou históriou. „Európa je priestor, kde sa najlepšie žije. Môže sa oprieť o kultúrne dedičstvo, vynikajúce výsledky,“ povedal s tým, že i napriek minulosti prevláda dešpekt k autoritám a prevláda príklon k lacným a populistickým riešenia.
Slovensko robí, čo môže
Fico pripomenul, že Slovensko robí, čo môže.
„Prudko sme navýšili financie na vytváranie pracovných miest pre mladých ľudí. Všetci hovoríme o jednotnej únií. Pýtam sa, či tieto naše odpovede na dešpekt voči EÚ sú dostatočnou odpoveďou aj na lacné extrémne riešenia ponúkané na dennej báze. Či sa nemýlime pri správnom hľadaní riešení,“ povedal.
Uviedol príklad, že Slovensko potrebuje kvalifikovanú pracovnú silu a každý, kto chce, si prácu nájde. Napriek tomu však vníma, že na Slovensko musíme dovážať zamestnancov z tretích krajín, že tu je veľa požiadaviek na dovoz pracovníkov z Vietnamu, Malajzie. Viac k témam: Európska únia, Robert Fico, slovenské predsedníctvo v EÚZdroj: Webnoviny.sk - Fico: Európska únia akoby zlenivela a myslíme si, že veci pôjdu samé © SITA Všetky práva vyhradené.
Foto: Po zrážke s autom v Záhorskej Bystrici horela motorka
BRATISLAVA 24. apríla (WebNoviny.sk) - Hasiči v pondelok po 07:00 zasahovali pri výjazde na D4 v katastri bratislavskej Záhorskej Bystrice. Po zrážke s osobným autom tu horel motocykel. Podľa informácií z Operačného strediska HaZZ v Bratislave, pri požiari nebol nikto zranený, jeho príčinu vyšetrujú.
Viac k témam: nehodaZdroj: Webnoviny.sk - Foto: Po zrážke s autom v Záhorskej Bystrici horela motorka © SITA Všetky práva vyhradené.
Bratislava, 24.apríla 2017 ( WBN/PR ) - Tento rok už o nejaký mesiac sa bude opäť konať súťaž krásy medzi nepočujúcimi. Dňa 3. júna 2017 sa totiž uskutočnia 7. narodeniny Deafclubu v Bratislave, kde sa budú konať rôzne športové aktivity pre nepočujúcich, pričom večer o 20:00 hod. sa začne známa a obľúbená súťaž Miss a Mister nepočujúci.
Organizátori podujatia vás všetkých preto ešte raz srdečne pozývajú na Nepočujúci Miss a Mister do Bratislavy dňa 3. júna 2017. Viac informácií nájdete na stránke www.deafclub.eu/miss2017 Viac k témam: Deafklub, Miss, Mister, nepočujúciZdroj: Webnoviny.sk - Nepočujúci Miss a Mister – súťaž krásy opäť v Bratislave © SITA Všetky práva vyhradené.
BRATISLAVA 24. apríla (WebNoviny.sk) – V súvislosti s francúzskymi prezidentskými voľbami považuje predseda parlamentného výboru pre európske záležitosti Ľuboš Blaha (Smer-SD) za veľkú škodu, že ľavica sa v kľúčových historických okamihoch nedokáže nikdy spojiť a celé dejiny na to dopláca.
Ako povedal Blaha pre agentúru SITA, ak sa zráta volebný zisk oboch radikálnych ľavičiarov Jean-Luca Mélenchona (19,62 percenta) a Benoita Hamona, ktorému dalo hlasy 6,35 percenta voličov, vidno, že ak by sa pred voľbami dokázali spojiť v prospech silnejšieho, tak prvé kolo mohol vyhrať Mélenchon.
„V rozstrele s Marine Le Penovou by potom v druhom kole Mélenchon jednoznačne dominoval, o tom niet pochýb. Snáď si z toho európska ľavica dokáže zobrať ponaučenie do budúcnosti," zdôraznil Blaha.
Blaha gratuluje Mélenchonovi
Blaha je sklamaný z výsledkov francúzskych volieb, pretože v druhom kole pôjde o súboj neoliberála s krajnou pravičiarkou. „To je asi taká istá mňamka, ako nedávny perverzný súboj Hillary-Donald v USA. Obe alternatívy sú desivé,“ vyhlásil Blaha s tým, že ide o súboj globálizačného neoliberálneho modelu verzus nenávistný nacionalizmus.
Blaha gratuluje Mélenchonovi, ktorý získal takmer 20 percent, čo dokazuje, že antiglobalistická ľavica rastie.
„Som presvedčený, že ešte príde jej čas. Ľudia v celej Európe si časom uvedomia, že neoliberalizmus pomáha iba bankárom a veľkopodnikateľom a krajná pravica je slepá ulička, ktorá vedie iba k rasizmu, nenávisti a vojnám. Medzitým, žiaľ, ešte budeme musieť strpieť, že v EÚ bude ďalej vládnuť bankárska pravica, ktorej reprezentantom je aj Emmanuel Macron. Predpokladám, že druhé kolo vyhrá práve on, pretože Le Penová je pre väčšinu silne antifašistickej francúzskej spoločnosti symbolom extrémnej pravice, ktorú už z princípu nebudú voliť,“ povedal Blaha s tým, že ľavica bude mať teraz niekoľko rokov čas na to, aby v opozícii rástla - ak sa spojí Mélenchon a Hamon a vytvoria ľavicový zjednotený front o niekoľko rokov môže vo Francúzsku zvíťaziť marxistická ľavica. "Európa to potrebuje ako soľ,“ dodal.
Dva odkazy francúzskych voličov
Podľa podpredsedníčky výboru pre európske záležitosti Kataríny Cséfalvayovej (Most-Híd) v pozadí víťazstva Macrona v prvom kole jasne vystupujú dva významné odkazy francúzskych voličov.
„Prvý, že extrémne riešenia z oboch krajov politického spektra majú znepokojujúco vysokú podporu, napokon, kandidáti podporujúci vystúpenie Francúzska z Európskej únie získali spoločne podľa prvých odhadov viac ako 40 percent odovzdaných hlasov,“ povedala v pondelok pre agentúru SITA.
Druhý je podľa nej ten, že tieto voľby znamenajú porážku tradičných politických subjektov, keďže kandidáti dlhodobo najsilnejšej dvojice strán nedosiahli nielen postup do druhého kola volieb, ale ani tretie miesto v súboji o prezidentské kreslo. „Verme, že 7. mája bude extrémizmus porazený a Francúzsko dostane mladú, dynamickú a najmä proeurópsky orientovanú hlavu štátu,“ uviedla poslankyňa Viac k témam: Katarína Cséfalvayová, Ľuboš Blaha, prezidentské voľby vo FrancúzskuZdroj: Webnoviny.sk - Blaha: Škoda, že ľavica sa v kľúčových historických okamihoch nedokáže nikdy spojiť © SITA Všetky práva vyhradené.
Najvyšší súd má vytýčené ďalšie zasadnutie vo veci zločineckej skupiny “piťovci II”
BRATISLAVA 24. apríla (WebNoviny.sk) - Najvyšší súd SR má na stredu vytýčené ďalšie verejné zasadnutie, kde má rozhodnúť o odvolaní údajného šéfa zločineckej skupiny Ľuboša F. a bývalého policajta Milana K. Ľuboša F.
Špecializovaný trestný súd neprávoplatne odsúdil v decembri 2015 na 15 rokov väzenia a prepadnutie majetku. Podľa rozsudku Ľuboš F. pomáhal založiť piešťanskú zločineckú skupinu mediálne známu ako „piťovci dva“, v rámci nej stál na najvyšších pozíciách a bol zároveň podielnikom ziskov z trestnej činnosti.
Milanovi K., ktorý bol počas pôsobenia skupiny policajtom v aktívnej službe, uložil súd trest štyri roky a šesť mesiacov. Vinným ho uznal z trestných činov prijímania úplatku a zneužitia právomoci verejného činiteľa. Členom skupiny podľa prokuratúry poskytoval informácie o postupe polície.
Na Okresnom súde Bratislava I Ľuboš F. zároveň čelí obžalobe z vraždy údajného zakladateľa skupiny sýkorovcov Miroslava Sýkoru.
Zasadnutie niekoľkokrát odložili
Verejné zasadnutie v tejto veci súd niekoľkokrát odložil pre zdravotný stav obžalovaných. Zasadnutie vytýčené na koniec marca zase odročili, pretože senát chcel poznať výsledok zasadnutia Trestnoprávneho kolégia NS SR, ktoré bolo naplánované na piateho apríla.
Kolégium sa na zasadnutí zaoberalo prijímaním zjednocujúceho stanoviska vo veci vylúčení sudcov z prípadov pre možnú zaujatosť.
Podľa prijatého stanoviska sudca, ktorý sa zúčastnil na skoršom schválení dohody o vine a treste určitého obvineného, ak dohoda konštatuje aj účasť inej osoby na spáchaní dotknutej trestnej činnosti, nie je vylúčený z neskoršieho konania o obžalobe podanej proti uvedenej "inej" osobe ako obvinenému v neskôr vedenom trestnom konaní.
Špecializovaný trestný súd v Pezinku v decembri 2015 vymeral tresty pre 13 členov piešťanskej zločineckej skupiny známej ako „piťovci dva“. Ďalších troch obžalovaných spod obžaloby oslobodil. Spolu 16 osôb čelilo obžalobe z viacerých trestných činov, ako napríklad členstvo v zločineckej skupine, vydieranie alebo hrubý nátlak. Odvolanie časti neprávoplatne odsúdených už odvolací súd zamietol, Ľuboša F. a Milana K. vyčlenili na samostatné konanie.
Tresty od tri a pol do jeden a pol roka
Tresty vo výške osem rokov a rovnako prepadnutie majetku uložil prvostupňový súd v decembri 2015 Matúšovi Š. a Pavlovi V. Tresty v rozmedzí od tri a pol do jeden a pol roka vymeral súd aj Tomášovi K., Pavlovi B., Marcelovi B., Michalovi B., Dušanovi O. a Romanovi D. P
odmienečné tresty v trvaní dvoch rokov dostali Jaroslav Č. a Andrej B. Vinným uznali aj Marcela D., súd však od udelenia trestu v jeho prípade upustil, keďže je právoplatne odsúdený v inom prípade, a za skutok, ktorý spáchal v tomto prípade, predseda senátu nevidel dôvod trest navyšovať.
Spod obžaloby súd oslobodil Miroslava A., ktorý je právoplatne odsúdený na 21 rokov väzenia za drogovú trestnú činnosť, ktorú páchal ako člen pôvodnej skupiny piťovcov, a tiež Romana Č. a Mária H. Podľa predsedu senátu sa v ich prípade nepodarilo preukázať, že boli činnými v rámci skupiny.
Skupine šestnástich obžalovaných prokurátor Úradu špeciálnej prokuratúry kládol za vinu založenie, zosnovanie a podporovanie zločineckej skupiny, vydieranie a iné trestné činy. Podľa obžaloby osemnásť skutkov spáchali obžalovaní od mája 2006 do augusta 2012 prevažne na západnom Slovensku.
Medzi obžalovanými na pojednávaní chýbal pôvodný šéf skupiny Róbert Bíly. Ten po dohode s prokurátorom prijal trest osem rokov odňatia slobody nepodmienečne a trest prepadnutia majetku. Zároveň sa podieľal na usvedčovaní ostatných členov skupiny. Viac k témam: krimi, Najvyšší súd SR, piťovci II, súdyZdroj: Webnoviny.sk - Najvyšší súd má vytýčené ďalšie zasadnutie vo veci zločineckej skupiny piťovci II © SITA Všetky práva vyhradené.

References: súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd